CELEX: C2007/223/33
Language: hu
Date: 2007-09-22 00:00:00
Title: F-18/07. sz. ügy: 2007. július 10-én benyújtott kereset – Marcuccio kontra Bizottság

22.9.2007   
            
            
               HU
            
            
               Az Európai Unió Hivatalos Lapja
            
            
               C 223/18
            
         2007. július 10-én benyújtott kereset – Marcuccio kontra Bizottság
   (F-18/07. sz. ügy)
   (2007/C 223/33)
   Az eljárás nyelve: olasz
   Felek
   
      Felperes: Luigi Marcuccio (Tricase, Olaszország) (képviselő: G. Cipressa ügyvéd)
   
      Alperes: az Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék semmisítse meg az alperes közös betegbiztosítási rendszerének 2005. október 25-i határozatát, amellyel az alperes elutasította a felperesnek a tisztviselők személyzeti szabályzata 72. cikke és az Európai Közösség intézményeinek közös betegbiztosítási rendszere szerinti súlyos betegségben szenvedésének elismerésére irányuló, 2005. október 11-i kérelmét elutasító 2005. október 25-i határozatát;
            
         
               —
            
            
               a Közszolgálati Törvényszék szükség szerint semmisítse meg a kinevezésre jogosult hatóság 2006. november 30-i ADMIN.B.2/MB/nb D(06) 27556. sz. határozatát – illetőleg annak azon részét –, amellyel az elutasította a felperesnek a megtámadott határozattal szemben és annak megsemmisítése iránt benyújtott panaszát;
            
         
               —
            
            
               a Közszolgálati Törvényszék szükség szerint állapítsa meg, hogy az orvosi bizottság 2006. november 30-i jegyzékben szereplő állítólagos véleménye, amelyről a felperesnek nincs tudomása, amennyiben az anyagi valóságában létezik (ami a dolgok jelenlegi állása szerint rendkívül bizonytalan), a jogszabály erejénél fogva nemlétezőnek minősül, vagy – másodlagosan – semmisítse azt meg;
            
         
               —
            
            
               a Közszolgálati Törvényszék kötelezze az alperest a költségek viselésére.
            
         Jogalapok és fontosabb érvek
   Érvelésének alátámasztására a felperes a következő három jogalapot jelöli meg:
   
               1)
            
            
               az indokolás teljes hiánya, többek között azért, mert a felperes szerint az alperes által adott indokolás értelmetlen, ellentmondó, önmagát ismétlő, zavaros, vizsgálatot nélkülöző és csupán ürügyként szolgált;
            
         
               2)
            
            
               nyilvánvaló értékelési hiba és jogszabálysértés;
            
         
               3)
            
            
               a gondoskodási és a gondos ügyintézési kötelezettség megsértése.